A4-0208/97

Ψήφισμα σχετικά με τις ανακοινώσεις της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών για «την κοινωνία των πληροφοριών: από την Κέρκυρα στο Δουβλίνο, οι νέες προτεραιότητες» και «τις επιπτώσεις της κοινωνίας των πληροφοριών στις πολιτικές της Ευρωπαϊκής Ένωσης» (COM(96)0395 - C4-0521/96) και «την Ευρώπη ως πρωτοπόρο της παγκόσμιας κοινωνίας των πληροφοριών: κυλιόμενο πρόγραμμα δράσης» (COM(96)0607 - C4-0648/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών (COM(96)0395 - C4-0521/96),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών (COM(96)0607 - C4-0648/96),

- έχοντας υπόψη την ανακοίνωση της Επιτροπής «Η μάθηση στην κοινωνία των πληροφοριών - Σχέδιο δράσης για μία ευρωπαϊκή πρωτοβουλία στον τομέα της εκπαίδευσης» (COM(96)0471),

- υπενθυμίζοντας το ψήφισμά του της 11ης Μαρτίου 1997 σχετικά με την Πράσινη Βίβλο - «η ζωή και η εργασία στην κοινωνία των πληροφοριών: πρώτα ο άνθρωπος» (COM(96)0389 - C4-0522/96) ((ΣΠ αυτής της ημερομηνίας, Μέρος ΙΙ, σημείο 5)),

- έχοντας υπόψη το ψήφισμά του της 13ης Μαρτίου 1997 για την κοινωνία των πληροφοριών, τον πολιτισμό και την εκπαίδευση ((ΣΠ αυτής της ημερομηνίας, Μέρος ΙΙ, σημείο 5)),

- έχοντας υπόψη το ψήφισμά του της 12ης Ιουνίου 1997, σχετικά με την ανάπτυξη και την εφαρμογή νέων τεχνολογιών πληροφοριών και επικοινωνιών την προσεχή δεκαετία ((ΣΠ αυτής της ημερομηνίας, Μέρος ΙΙ, σημείο 19)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0208/97),

Α. λαμβάνοντας υπόψη ότι οι Τεχνολογίες Πληροφοριών και Επικοινωνιών (ITC) έχουν μεγάλη σημασία για την Ευρώπη λόγω της καταλυτικής τους αποστολής για τις νέες επιχειρήσεις και τις νέες βιομηχανίες και το βασικό ρόλο που διαδραματίζει για μεγαλύτερη ανταγωνιστικότητα μεταξύ της Ευρώπης και άλλων μερών του κόσμου και τη σημαντική συμμετοχή της Ευρώπης στην παγκόσμια οικονομία,

Β. ανησυχώντας για το γεγονός ότι, παρά την σε μεγάλο βαθμό αυξανόμενη παγκόσμια αγορά ICT, η Ευρώπη ως παραγωγός έχει απώλειες στη σχετική αγορά έναντι των ΗΠΑ και της Ιαπωνίας, ότι τα στοιχεία ανάπτυξης των παραγωγών ICT στις ΗΠΑ μεταξύ 1990 και 1995 είναι πέντε φορές υψηλότερα από τα αντίστοιχα της Ευρώπης, πράγμα που πρέπει να αποδοθεί στην μη επαρκώς εναρμονισμένη σχετική νομοθεσία και στην έλλειψη μιας μεγάλης ομογενούς αγοράς, με αποτέλεσμα ένα σαφώς χαμηλότερο επίπεδο αποδοτικότητας των ευρωπαϊκών επιχειρήσεων[semigr ] επισημαίνοντας τη σημασία της αγοράς στην Ανατολική Ευρώπη και την όσο το δυνατόν νωρίτερα ενσωμάτωση των υποψηφίων χωρών στις ρυθμιστικές διαδικασίες της Ένωσης[semigr ]

Γ. λαμβάνοντας υπόψη ότι από τις 20 μεγαλύτερες επιχειρήσεις software του κόσμου μόνο οι δύο είναι ευρωπαϊκές και ότι επομένως μπορεί να διαπιστωθεί ότι η ανταγωνιστική θέση στη σημαντική αγορά της software είναι πολύ αδύναμη, λόγω, μεταξύ άλλων, της απουσίας νέων επιχειρήσεων και λόγω του προστατευτισμού,

Δ. διαπιστώνοντας ότι η αγορά για «Εξοπλισμό Μεταγωγής Δημόσιων Δικτύων» είναι η μοναδική αγορά στην οποία η Ευρώπη κατέχει ηγετική θέση, ενώ στην αγορά των «Ιδιωτικών Δικτύων», η οποία έχει στρατηγική σημασία για την ανάπτυξη της κοινωνίας των πληροφοριών, άλλες χώρες έχουν το προβάδισμα,

Ε. λαμβάνοντας υπόψη ότι για να ενισχυθεί η ανταγωνιστική θέση των ευρωπαϊκών επιχειρήσεων σε παγκόσμιο επίπεδο, η Ευρωπαϊκή Ένωση οφείλει να χαράξει μία αποφασιστική πολιτική που θα συνεπάγεται την κατάργηση της περιοριστικής νομοθεσίας και την ανάπτυξη ενθαρρυντικών μέτρων,

ΣΤ. συνειδητοποιώντας ότι κατά τη χρήση των ICT οι αποστάσεις και τα γλωσσικά εμπόδια δεν αποτελούν πλέον πρόβλημα για την διάδοση και την γνωστοποίηση πληροφοριών και ως εκ τούτου μπορούν να ασκήσουν θετικές επιπτώσεις στις περιφερειακές οικονομικές και κοινωνικές συνθήκες,

Ζ. εκφράζει τη λύπη του που οι διαφορές μεταξύ των κρατών μελών, π.χ. στους τομείς της νομοθεσίας, των τηλεπικοινωνιών και της εκπαιδευτικής πολιτικής έχουν οδηγήσει, μεταξύ άλλων, στη διαμόρφωση μιας λίαν κατακερματισμένης ευρωπαϊκής πολιτικής όσον αφορά τις ICT,

Η. λαμβάνοντας υπόψη ότι η απώλεια φορολογικών εσόδων θα αποτελέσει σοβαρό πρόβλημα για τις εθνικές αρχές, εφόσον, μέσω των ICT, όπως το Internet και οι δορυφορικές επικοινωνίες καθώς και της παγκοσμιοποίησης, οι επιχειρήσεις θα έχουν τη δυνατότητα να προβαίνουν στη δημιουργία αποκεντρωμένων και γεωγραφικά διασπαρμένων βιομηχανικών μονάδων,

Θ. λαμβάνοντας υπόψη ότι η τηλεργασία οδηγεί τις διάφορες οργανώσεις να λειτουργούν με μη παραδοσιακούς τρόπους, πράγμα που σημαίνει ότι θα πρέπει να γίνουν διαφορετικές ρυθμίσεις όσον αφορά τα δικαιώματα και τις υποχρεώσεις των εργοδοτών και των εργαζομένων,

Ι. ότι η διάδοση του συστήματος της τηλεργασίας επιβάλλει τον καθορισμό σαφών κανόνων προστασίας των ατομικών και συλλογικών δικαιωμάτων των εργαζομένων σε θέματα υγιεινής της εργασίας και κοινωνικής προστασίας[semigr ]

ΙΑ. λαμβάνοντας υπόψη ότι η συσσώρευση γνώσεων, κεφαλαίου και δικτύων πληροφοριών μπορεί να οδηγήσει σε νέες δομές ισχύος και να συμβάλει στην μετατόπιση της ισχύος αυτής, που τώρα είναι συγκεντρωμένη στις εθνικές κυβερνήσεις, προς άλλους τομείς,

1. θεωρεί το μόνιμο πρόγραμμα δράσης και την ανακοίνωση της Επιτροπής «Από την Κέρκυρα στο Δουβλίνο, οι νέες προτεραιότητες» ως αξιόλογη συμβολή στη συζήτηση σχετικά με το μέλλον της Ευρωπαϊκής Ένωσης και των κρατών μελών της στην κοινωνία των πληροφοριών, ούτως ώστε έτσι να δίνεται η δυνατότητα στα συμβουλευτικά, νομοθετικά και διοικητικά όργανα να συμμετέχουν ενεργά στην εν λόγω διαδικασία[semigr ]

2. επιδοκιμάζει ιδιαίτερα τις προταθείσες δράσεις για την ενίσχυση της ασφάλειας δικαίου και της προσβάσεως σε δημόσιες υπηρεσίες και καλεί την Επιτροπή να τις υλοποιήσει ταχέως και σε μεγάλη έκταση.

3. χαιρετίζει τις συνεχείς προσπάθειες της Επιτροπής να συντονίσει πολιτικά μέτρα στον τομέα της κοινωνίας των πληροφοριών, επιμένει όμως να συμπεριληφθούν πλήρως στη γενική της προσέγγιση κάποιες κοινωνικές και πολιτιστικές πτυχέςκαι επαναλαμβάνει το αίτημα που εμπεριέχει το άρθρο 128, παρ. 4, της Συνθήκης για την Ευρωπαϊκή Ένωση, βάσει του οποίου η Κοινότητα λαμβάνει υπόψη της τις πολιτισμικές πτυχές στο πλαίσιο άλλων διατάξεων της Συνθήκης, και υπενθυμίζει στην Επιτροπή ότι τούτο συνεπάγεται και την ανάληψη δράσεως στον τομέα της κοινωνίας των πληροφοριών, συμπεριλαμβανομένων προτάσεων πολιτικής για την υποστήριξη της πολιτισμικής ποικιλότητας[semigr ]

4. εκτιμά τις προσπάθειες που έχει καταβάλει η Επιτροπή για τη δημιουργία μιας ελεύθερης αγοράς τηλεπικοινωνιών, μετά το πρόγραμμα δράσης «Η Ευρώπη καθ' οδόν προς την κοινωνία των πληροφοριών» του 1994, αλλά καλεί την Επιτροπή και το Συμβούλιο να μην χάνουν χρόνο όσον αφορά θέματα που εκκρεμούν ακόμη, όπως η παροχή καθολικών υπηρεσιών, και να καταβάλουν κάθε δυνατή προσπάθεια ώστε η σχετική λήψη απόφασης να πραγματοποιηθεί όσο το δυνατόν συντομότερα, το αργότερο πριν από την 1η Ιανουαρίου 1998[semigr ]

5. επιβεβαιώνει την ανάγκη μείωσης του χάσματος σε ό,τι αφορά την πρόσβαση στα πλεονεκτήματα των νέων τεχνολογιών, η οποία πρέπει να αποτελέσει βασικό και οριζόντιο στόχο του Σχεδίου Δράσης της ΕΕ για την Κοινωνία της Πληροφορίας[semigr ]

6. καλεί την Επιτροπή και το Συμβούλιο να δώσουν μεγάλη προτεραιότητα σε πολλές πτυχές σύγκλισης της κοινωνίας των πληροφοριών, επειδή ολοένα και περισσότερο απουσιάζει η νομική βάση των διαφορών μεταξύ των κρατών μελών στους τομείς της τηλεπικοινωνίας, των υπηρεσιών ηλεκτρονικής πληροφόρησης και των (δημοσίων) ραδιοτηλεοπτικών εκπομπών, πράγμα που συνεπάγεται τροχοπέδηση της διαδικασίας ενοποίησης και των διασυνοριακών δραστηριοτήτων[semigr ] επισημαίνει για το λόγο αυτό την απόφαση που έχει λάβει για την δημιουργία ευρωπαϊκού ρυθμιστικού οργάνου για τις τηλεπικοινωνίες[semigr ] και καλεί την Επιτροπή να δόσει συνέχεια στα σχέδιά της για τη δημιουργία μιας Ευρωπαϊκής Ρυθμιστικής Αρχής[semigr ] φρονεί ότι ιδιαίτερη προσοχή θα πρέπει να δοθεί στο θέμα αυτό κατά τις διαπραγματεύσεις σχετικά με τη διεύρυνση[semigr ]

7. φρονεί ότι για μία στιβαρή πολιτική στον τομέα των ICT είναι ανάγκη να εντατικοποιηθεί η διαδικασία ενοποίησης μεταξύ των τεσσάρων μερών του Μονίμου Προγράμματος Δράσης και της πολιτικής των κρατών μελών, πράγμα που θα επιτευχθεί με το συντονισμό των διαφόρων κοινοτικών κατευθύνσεων πολιτικής, μέσων και χρηματοδοτικών μηχανισμών[semigr ]

8. καλεί την Επιτροπή και το Συμβούλιο να προβούν σε καλύτερο συντονισμό των εθνικών νομοθετικών φορέων όσον αφορά την κοινωνία των πληροφοριών, να προσδιορίσουν σαφώς το ρόλο των εν λόγω φορέων και μεταξύ των φορέων αυτών να δημιουργήσουν ένα δίκτυο ευρέου φάσματος όπου θα είναι δυνατόν να γίνεται ηλεκτρονική ανταλλαγή πληροφοριών σε μεγάλη κλίμακα, ούτως ώστε να προληφθούν έτσι οι επικαλύψεις και ο περιττός φόρτος εργασίας[semigr ] προτείνει περαιτέρω εξάπλωση των ήδη υφισταμένων ευρωπαϊκών κέντρων δοκιμών έτσι ώστε οι επιχειρήσεις να είναι σε θέση να δοκιμάζουν με τα πλέον σύγχρονα συστήματα τα προϊόντα ή τις υπηρεσίες τους που έχουν σχέση με τις ICT[semigr ]

9. φρονεί ότι η Ευρωπαϊκή Ένωση, τώρα που έχασε την ευκαιρία να θέσει τις βάσεις μιας παγκόσμιας υποδομής επικοινωνίας, πρέπει να στραφεί αποκλειστικά στη δεύτερη γενεά δορυφόρων για να διατηρήσει μία ισχυρή θέση στην αγορά και για να εξασφαλίσει το μέλλον της στην κοινωνία των πληροφοριών[semigr ] χαιρετίζει σχετικά την ανακοίνωση για την ανάπτυξη εφαρμογών διαστημικών δραστηριοτήτων στην Ευρωπαϊκή Ένωση στον τομέα των τηλεπικοινωνιών στο μόνιμο πρόγραμμα δράσης[semigr ]

10. είναι της γνώμης ότι τα θεσμικά όργανα της Ευρωπαϊκής Ένωσης έχουν μία παραδειγματική αποστολή στη δημοκρατική και πολύγλωσση ανάπτυξη της κοινωνίας των πληροφοριών και γι' αυτό πρέπει να είναι πρωτοπόρα όσον αφορά τη χρήση των ICT στις καθημερινές τους δραστηριότητες και κατά την εκπαιδευτική διαδικασία[semigr ] για να επιτευχθεί αυτός ο στόχος θα πρέπει, μεταξύ άλλων, να χαραχθεί μία στρατηγική επικοινωνίας και πληροφοριών η οποία θα καλύπτει ολόκληρο τον τομέα της εσωτερικής και εξωτερικής επικοινωνίας και παράλληλα θα ρυθμίζει τη δυνατότητα πρόσβασης των πολιτών και των διαφόρων οργανώσεων στα θεσμικά όργανα[semigr ]

11. υπογραμμίζει ότι η ανάπτυξη της κοινωνίας των πληροφοριών πρέπει να εξασφαλίζει την προστασία των πολιτιστικών και γλωσσικών διαφορών εντός της Ευρωπαϊκής Ένωσης, αποφεύγοντας τη διατήρηση οποιασδήποτε μορφής διακρίσεων λόγω φυλής, φύλου, θρησκείας και κοινωνικού επιπέδου[semigr ]

12. χαιρετίζει το σχέδιο δράσης της Επιτροπής για την εκπαίδευση και την κοινωνία των πληροφοριών, τονίζει όμως ότι η εκπαίδευση δεν πρέπει να υποβιβασθεί σε ένα χρήσιμο μέσο για την ανεύρεση εργασίας και επιμένει να καθιερωθούν οι νέες τεχνολογίες στα σχολεία με τέτοιο τρόπο ώστε να μειώνονται οι ανισότητες και να ικανοποιούνται οι ανάγκες των μειονεκτουσών ομάδων[semigr ]

13. εκφράζει τη χαρά του για το ότι το εκπαιδευτικό πρόγραμμα που προτείνεται από την Επιτροπή στο μόνιμο πρόγραμμα δράσης απευθύνεται κυρίως στους νέους και στους επαγγελματίες, αλλά καλεί την Επιτροπή στις ανακοινωθείσες πρωτοβουλίες να επιλέξει άλλου είδους εκπαιδευτικές μεθόδους οι οποίες θα θεωρούν ως δεδομένη τη δια βίου μάθηση στον τομέα των ICT και θα λαμβάνουν υπόψη την ταχεία γήρανση του ευρωπαίκού πληθυσμού, έτσι ώστε η δια βίου εκπαίδευση στην κοινωνία των πληροφοριών να αποτελεί παράγοντα-κλειδί για την ανταγωνιστική θέση της Ευρώπης, και επισημαίνει τις δυνατότητες που προσφέρουν σχετικά τα άρθρα 127 και 128 της Συνθήκης ΕΚ[semigr ]

14. καλεί την Επιτροπή να εναθρρύνει τη διενέργεια επενδύσεων στον τομέα της υποδομής της κοινωνίας των πληροφοριών με τη δημιουργία τραπεζών δεδομένων μέσω του Internet και επιπλέον να προωθήσει πρωτοβουλίες για πανευρωπαϊκές υπηρεσίες πληροφοριών και προγράμματα των κρατών μελών για υπηρεσίες πληροφοριών[semigr ]

15. προτείνει να συνδεθούν όλα τα σχολεία μέσης και στοιχειώδους εκπαίδευσης με δίκτυο ευρέου φάσματος το οποίο θα προσφέρει τουλάχιστον ένα πρόγραμμα για μαθητές και ένα πρόγραμμα για την εκπαίδευση του διδακτικού προσωπικού στη χρήση των ICT, και για να προωθηθεί η καθιέρωση αυτού του δικτύου να ενσωματωθούν κίνητρα σχετικά με τη χρήση του στην εξέλιξη της σταδιοδρομίας του διδακτικού προσωπικού, καθιστώντας αυτό ειδικό συστατικό στοιχείο της διαδικασίας του «Essen»[semigr ] θεωρεί επίσης σημαντικό να μη οδηγήσει η χρήση των ICT σε μείωση του διδακτικού προσωπικού, διότι το καταρτισμένο διδακτικό προσωπικό θα εξακολουθήσει να είναι αναντικατάστατο

16. επισημαίνει τη σημασία της εκπαίδευσης για τα μέσα ενημέρωσης, συμπεριλαμβανομένης της εκμάθησης του τρόπου ερμηνείας, ανάλυσης και χρήσης των πληροφοριών, λαμβανομένης υπόψη της αφθονίας των πληροφοριών μέσω των νέων τεχνολογιών[semigr ]

17. ζητεί επιμόνως από τα κράτη μέλη να εντατικοποιήσουν ακόμα περισσότερο τη διασύνδεση μεταξύ πανεπιστημίων και ανωτέρων και μέσων επαγγελματικών σχολών μέσω δορυφορικού καναλιούε ευρέος φάσματος για την ανταλλαγή και την ενθάρρυνση καινοτόμων εφαρμογών των ICT[semigr ]

18. καλεί το Ευρωπαϊκό Κέντρο Ανάπτυξης της Επαγγελματικής Κατάρτισης (CEDEFOP) να συμβάλει στο πλαίσιο των μεσοπροθέσμων προτεραιοτήτων (1997-2000) στη διαμόρφωση των αλλαγών στην κατάρτιση και ιδίως να ενθαρρύνει σε καινοτομίες τους εκπαιδευτές και το διδακτικό προσωπικό[semigr ]

19. ζητεί επιμόνως από τα κράτη μέλη να ενδιαφερθούν περισσότερο συστηματικά για την ηλεκτρονική αξιοποίηση της τέχνης και του πολιτισμού (εικόνα, κείμενο, λόγος και τεχνολογία της μετάφρασης), εφόσον η Ευρώπη διακρίνεται από μία μεγάλη πολιτισμική ποικιλομορφία και οι σύγχρονοι κλάδοι των πληροφοριών και του τουρισμού μπορούν να στηρίξουν στο χαρακτηριστικό αυτό της Ευρώπης νέα προϊόντα και υπηρεσίες πληροφοριών που θα είναι παγκοσμίως ελκυστικές, και ότι οι ευρωπαϊκές επιχειρήσεις θα πρέπει να ενθαρρυνθούν περισσότερο για την ανάπτυξη γενικών προγραμμάτων ηλεκτρονικών υπολογιστών, ένας τομέας που σε κάθε περίπτωση έχει ανάγκη μιας ιδιαίτερης ώθησης[semigr ]

20. καλεί τα κράτη μέλη να δώσουν μεγαλύτερη προσοχή σε κανούργιες επιχειρήσεις που εφαρμόζουν νέες τεχνολογίες και εισάγουν στην αγορά νέα προϊόντα, δεδομένου ότι οι επιχειρήσεις αυτές έχουν ανάγκη μία μακρά περίοδο εκκίνησης και πρέπει να καταβάλουν μεγάλες προσπάθειες για την εμπορευματοποίηση του νέου προϊόντος[semigr ] ως εκ τούτου, θα πρέπει να αναπτυχθεί ένα κλίμα μέσα στο οποίο θα μπορούν να ανθούν νεωτεριστικές επιχειρήσεις, π.χ. με τη δημιουργία περισσοτέρων δυνατοτήτων για την εξεύρεση κεφαλαίων επιχειρηματικού κινδύνου κατά τα πρώτα στάδια της λειτουργίας τους[semigr ]

21. εκφράζει τη χαρά του για την πρωτοβουλία της Επιτροπής σχετικά με το Υπόμνημα Κατανόησης όσον αφορά την Ανοικτή Πρόσβαση στις Ηλεκτρονικές Εμπορικές Συναλλαγές για τις Ευρωπαϊκές ΜΜΕ, αλλά καλεί συγχρόνως την Επιτροπή και το Συμβούλιο να ενθαρρύνουν ενεργά τη διασυνοριακή παροχή υπηρεσιών και τις διασυνοριακές εμπορικές συναλλαγές με τη δημιουργία ανοικτών συστημάτων στα οποία θα είναι δυνατόν να ενταχθούν «οι ηλεκτρονικές εμπορικές συναλλαγές», όπως ένα ευρωπαϊκό ανοικτό ηλεκτρονικό σύστημα πληρωμών βασίζεται στο Euro, και γι' αυτό το σκοπό να εκπονηθεί νομοθεσία ούτως ώστε να εξασφαλισθεί η νομική ασφάλεια[semigr ]

22. ζητεί επιμόνως από την Επιτροπή και το Συμβούλιο να δώσουν προτεραιότητα στην ανάλυση των επιπτώσεων της κοινωνίας των πληροφοριών στα φορολογικά συστήματα και στην απασχόληση εντός της Ευρωπαϊκής Ένωσης και να εγκαινιάσουν συζήτηση σχετικά με τις συνέπειες της απώλειας φορολογικών εσόδων από τις εθνικές αρχές[semigr ]

23. καλεί την Επιτροπή να προχωρήσει ταχέως με την ανακοινωθείσα έρευνα στο Μόνιμο Πρόγραμμα Δράσης, σχετικά με το κατά πόσο η ισχύουσα νομοθεσία ανταγωνισμού είναι επαρκής στην κοινωνία των πληροφοριών, λαμβάνοντας σχετικά υπόψη την ενδεχόμενη κατάχρηση της δεσπόζουσας θέσης τους στην παγκόσμια αγορά μεγάλων πολυεθνικών επιχειρήσεων και υποχρεώνοντας τέτοιες μεγάλες εταιρείες να καταστήσουν διαφανή την οργανωτική τους δομή μέσω της σύναψης συμφωνιών στα πλαίσια του ΠΟΕ, του ΟΟΣΑ και του G7, μεταξύ άλλων, έχοντας υπόψη τις διατάξεις των άρθρων 85 και 86 της Συνθήκης ΕΚ[semigr ]

24. υποστηρίζει την προταθείσα από την Επιτροπή διεύρυνση των διεθνών διαπραγματευτικών αρμοδιοτήτων της για την εκπροσώπευση των ευρωπαϊκών συμφερόντων στην παγκόσμια κοινωνία των πληροφοριών, εφόσον στο πλαίσιο αυτό διαφυλλάσσονται τα δικαιώματα του Ευρωπαϊκού Κοινοβουλίου[semigr ]

25. προτρέπει την Επιτροπή και το Συμβούλιο να στρέψουν ιδιαίτερα την προσοχή τους στην δυνατότητα πρόσβασης στα ICT των γυναικών, των ηλικιωμένων, των ανειδίκευτων εργαζομένων και εκείνων των ομάδων του πληθυσμού οι οποίες λόγω της γεωγραφικής ή της κοινωνικής τους θέσης κινδυνεύουν να χάσουν το πλοίο στην κοινωνία των πληροφοριών, παραδείγματος χάριν, ερχόμενοι σε συνεννόηση με παράγοντες της αγοράς αρμοδίους για την υποδομή και για βασικές υπηρεσίες στην περιφέρεια και σε καθυστερημένες περιοχές να μην προβαίνουν σε υποχρεωτική αναβάθμιση των δυνατοτήτων των δικτύων τους ούτως ώστε έτσι να αποφευχθεί η δημιουργία νέων μορφών ανισότητας λόγω της κοινωνίας των πληροφοριών[semigr ]

26. καλεί την Επιτροπή, το Συμβούλιο και τους κοινωνικούς εταίρους να συζητήσουν, λαμβάνοντας υπόψη την κοινωνία των πληροφοριών, πως είναι δυνατό το ανανεωμένο σύστημα κοινωνικών ασφαλίσεων να λάβει νέα μορφή, λαμβάνοντας υπόψη τις δημογραφικές εξελίξεις και την ανάπτυξη ελαστικών μορφών εργασίας όπως η τηλεργασία, καθώς και δυνατότητες για επαγγελματική εκπαίδευση, έτσι ώστε άτομα που απολύονται ή κινδυνεύουν να απολυθούν, να έχουν τη δυνατότητα πρόσβασης σε προγράμματα επανακατάρτισης, προκειμένου έτσι να βελτιώσουν τις ελπίδες επιστροφής τους στην αγορά εργασίας[semigr ]

27. καλεί την Επιτροπή και τα κράτη μέλη, στο πλαίσιο των αντιστοίχων αρμοδιοτήτων τους, να διασφαλίσουν τα ευρωπαϊκά συμφέροντα στον τομέα της απασχόλησης σε διεθνές επίπεδο και να θεσμοθετήσουν ελάχιστα πρότυπα τα οποία θα συνταιριάζουν με τις νέες μορφές της νομοθεσίας περί εργασιακών συνθηκών στην κοινωνία των πληροφοριών, με βάση τα άρθρα 118 και 118Α της Συνθήκης ΕΚ[semigr ]

28. καλεί την Επιτροπή και το Συμβούλιο να συνεχίσουν το σχεδιασμό μέτρων για την προστασία των πολιτών από το παράνομο και επιζήμιο περιεχόμενο διαφόρων μέσων ενημέρωσης στην κοινωνία των πληροφοριών, και προς το σκοπό αυτό, να αναλάβει επίσης δράση σε παγκόσμιο επίπεδο προκειμένου να αποτραπεί η διάδοση υλικού που εξυμνεί τη βία, τα ρατσιστικά κείμενα και την πορνογραφία[semigr ]

29. ζητεί επιμόνως από την Επιτροπή να σχεδιάσει τις διαδικασίες λήψης αποφάσεων σχετικά με τις ICT με τέτοιο τρόπο ώστε οι πολίτες και οι επιχειρήσεις, τόσο σε επίπεδο Ένωσης όσο και σε επίπεδο κρατών μελών, αφενός να ενημερώνονται και αφετέρου να εκφράζουν τη γνώμη τους[semigr ] παράλληλα, θα πρέπει να τους απονεμηθεί ένας συνεκτικός και συνεργατικός ρόλος, π.χ. μέσω μιας ευρωπαϊκής «εβδομάδας ICT» κάθε χρόνο, κατ' ανάλογο τρόπο με την «εβδομάδα απασχόλησης»[semigr ]

30. εκφράζει τη χαρά του για το ότι όπως πληροφορείται από το Μόνιμο Πρόγραμμα Δράσης η Επιτροπή, από κοινού με αρχές, φορείς και επιχειρήσεις, αναπτύσσει ευρείες πρωτοβουλίες σε ό,τι αφορά τα τηλεματικά της προγράμματα, κυρίως επειδή οι γνώσεις που αποκτώνται στα προγράμματα αυτά μπορούν να αποτελέσουν την πλατφόρμα επί της οποίας μπορεί να αναπτυχθεί ο αμφίδρομος τομέας υπηρεσιών, αλλά εκφράζει τη λύπη του που συχνά πολλές πρωτοβουλίες δεν ξεπερνούν το στάδιο της έρευνας και παραμένουν προσκολημμένες στην εμπορευματοποίηση ή σε δημοσιονομικά προβλήματα και λυπάται επιπλέον που σε μεγάλο μέρος η αξιολόγηση απουσιάζει[semigr ]

31. τονίζει ότι για την ανάπτυξη της γνώσης και της τεχνολογίας έχει μεγάλη σημασία, εντός των προγραμμάτων-πλαισίων, να προβάλλεται περισσότερο η ολοένα και σε μεγαλύτερη απόσταση εμπορευματοποίηση της αποκτηθείσας γνώσης και να καθίστανται διαφανέστερα τα διάφορα σχέδια με τη διοργάνωση, τουλάχιστον μια φορά κάθε χρόνο, μεγάλης εκθέσεως ICT (ενδεχομένως σε συνεργασία με την CeBit στο Ανόβερο), όπου όλες οι ομάδες επεξεργασίας σχεδίων από κοινού με τους άλλους ευρωπαϊκούς φορείς θα παρουσιάζουν τις τελευταίες εξελίξεις και τεχνολογίες[semigr ]

32. προτείνει, επιπλέον, να χρησιμοποιούνται περισσότερα κεφάλαια που διατίθενται για τους σκοπούς της τεχνολογίας, τόσο σε ευρωπαϊκό όσο και σε εθνικό επίπεδο, στο πλαίσιο της επεξεργασίας εκτεταμένων, νεωτεριστικών και πλήρως κινδύνων ICT σχεδίων, τα οποία εξερευνούν τα απώτερα σύνορα της τεχνικής, προκειμένου να ενθαρρύνουν επιχειρήσεις και πολίτες και να αποδείξουν ότι η κοινωνία των πληροφοριών είναι μία πρόκληση, π.χ. με την ενίσχυση των δεσμών μεταξύ πανεπιστημίων και εμπορίου και βιομηχανίας και με την ενίσχυση σειρών μαθημάτων και ειδικών stages ICT στις ΗΠΑ και στην Ιαπωνία, και προκειμένου να προβαίνουν σε ανταλλαγή των αποκτηθεισών γνώσεων επί μονίμου βάσεως[semigr ]

33. επιδοκιμάζει το γεγονός ότι η Επιτροπή δίνει έμφαση στη σημασία της έρευνας και της ανάπτυξης καθώς και τη διαβεβαίωση ότι η σχετική με την κοινωνία των πληροφοριών έρευνα θα διαδραματίζει κεντρικό ρόλο στο πέμπτο πρόγραμμα πλαίσιο, πιστεύει όμως ότι δεν πρέπει να παραμεληθεί το περιεχόμενο υπέρ της υποδομής και, επιπλέον, πρέπει επίσης να υποστηριχθεί η έρευνα σχετικά με τις κοινωνικές επιπτώσεις των τεχνολογικών εξελίξεων[semigr ]

34. καλεί την Επιτροπή και το Συμβούλιο να συνεχίσουν το διάλογο που αναφέρεται στο Μόνιμο Πρόγραμμα Δράσης μεταξύ των βιομηχανικών και των αναπτυσσόμενων χωρών σχετικά με τις αρχές και τις στρατηγικές που πρέπει να εφαρμόζονται, επειδή οι σύγχρονες ICT δεν δημιουργούν ανισότητες αλλά αντιθέτως συμβάλουν στην κοινωνική, οικονομική, οικολογική και πολιτιστική ανάπτυξη[semigr ]

35. προτείνει όπως οι εφαρμογές για τις αναπτυσσόμενες χώρες αποβλέπουν στην ανάπτυξη ολοκληρωμένων συστημάτων για την ικανοποίηση των βασικών ανθρωπίνων αναγκών, κυρίως στην ύπαιθρο, και εστιάσουν τη δράση τους στα θέματα της καθολικής πρόσβασης και του τοπικού περιεχομένου, όπου θα πρέπει να καταβληθεί εξίσου προσπάθεια τόσο για την ανάπτυξη της υλικής υποδομής όσο και για την ανάπτυξη των ανθρωπίνων πόρων[semigr ]

36. καλεί κυρίως το Συμβούλιο να αναλάβει την ευθύνη ούτως ώστε να επιταχύνει και να διευρύνει τις νέες πρωτοβουλίες που υποστηρίζει το Μόνιμο Πρόγραμμα Δράσης, στο πλαίσιο της διαδικασίας που εγκαινιάστηκε στη Χάγη για «Supporting Market-Led Developements» με σκοπό την επιτάχυνση της πρόσβασης στην κοινωνία των πληροφοριών, δεδομένου ότι έως τώρα η διαδικασία αυτή ελάχιστα έχει συμβάλει στη συγκεκριμενοποίηση και την συνεργία των προγραμμάτων ICT[semigr ]

37. καλεί την Επιτροπή να προβεί σε καλύτερο εσωτερικό συντονισμό και να δώσει μεγαλύτερη ουσία και συνοχή στις μελλοντικές ενέργειες που θα λάβουν χώρα στο πλαίσιο του Μονίμου Προγράμματος Δράσης, έτσι ώστε με λιγότερα ποσοτικά στοιχεία να επιτευχθεί μεγαλύτερη ποιότητα και να συμπεριλάβει στα μελλοντικά προγράμματα δράσεως μια αξιολόγηση των μέχρι τούδε μέτρων προωθήσεως.

38. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα εθνικά κοινοβούλια των κρατών μελών, την Οικονομική και Κοινωνική Επιτροπή και την Επιτροπή των Περιφερειών.